Avainsanat

Tiivistelmä



Avainsanat

1 Henkilöstö - Määräaikaiset työntekijät - Tehtävien lopullinen päättyminen - Korvaus - Laskutavat

(Neuvoston asetuksen N:o 2274/87 4 artiklan 4 kohta)

2 Henkilöstö - Työntekijälle vastainen päätös - Perusteluvelvollisuus - Perusteluvelvollisuuden tavoite

(Henkilöstösääntöjen 25 artiklan toinen kohta)

3 Henkilöstö - Määräaikaiset työntekijät - Tehtävien lopullinen päättyminen - Kuuluminen yhteiseen sairausvakuutusjärjestelmään - Edellytys - Kuulumattomuus lakiin tai asetukseen perustuvaan toiseen sairausvakuutusjärjestelmään - Ulottuvuus - Etuuksien vastaavuuden arviointiperuste - Poissulkeminen

(Henkilöstösääntöjen 72 artikla; neuvoston asetuksen N:o 2274/87 4 artiklan 6 kohta)

4 Muutoksenhaku - Muutoksenhakuperusteet - Yhteisöjen ensimmäisen oikeusasteen tuomioistuimen oikeudenkäyntikuluista tekemää päätöstä koskeva valitusperuste - Tutkimatta jättäminen silloin, kun kaikki muut valitusperusteet hylätään

(Yhteisöjen tuomioistuimen perussäännön (EY) 51 artiklan toinen kohta)

Tiivistelmä

5 Koska yhteisöjen lainsäätäjä on ollut tietoinen kansallisten verojärjestelmien eroavuuksista, kun se on Euroopan yhteisöjen määräaikaisten työntekijöiden tehtävien lakkaamista koskevista tietyistä toimenpiteistä annetun asetuksen N:o 2274/87 4 artiklan 4 kohdan toisessa alakohdassa säätänyt, että asianosaiselle maksettavien korvausten laskemisessa otetaan huomioon asianosaisten bruttotulot, joista ei ole vähennetty veroja, voidaan tästä päätellä, että yhteisöjen lainsäätäjä on hyväksynyt sen, että nämä eroavuudet voivat heijastua asianosaisten taloudellisiin tilanteisiin.

Joka tapauksessa yhdenvertaisuusperiaatteen noudattamista ei pidä yhteisöjen entisten työntekijöiden osalta arvioida pelkästään verotukselliset seikat huomioon ottaen, vaan kokonaisvaltaisesti, ottaen huomioon niiden etujen kokonaisuus, jonka työntekijät saavat siltä jäsenvaltiolta, jonka alueella he työskentelevät.

6 Työntekijälle vastaisen päätöksen perustelut täyttävät henkilöstösääntöjen 25 artiklassa määrätyt vaatimukset silloin, kun perusteluista ilmenee asianosaiselle tarpeelliset seikat sen tietämiseksi, oliko päätös perusteltu vai ei, ja kun perusteluista ilmenee tuomioistuimelle valvonnan harjoittamiseksi tarpeelliset seikat.

7 Euroopan yhteisöjen määräaikaisten työntekijöiden tehtävien lakkaamista koskevista tietyistä toimenpiteistä annetun asetuksen N:o 2274/87 4 artiklan 6 kohtaa on tulkittava siten, että tässä asetuksessa säädettyyn korvaukseen oikeutettu määräaikainen työntekijä, joka kuuluu saksalaisen virkamiesten sosiaaliturvajärjestelmän kaltaiseen, julkisoikeudellisiin säännöksiin perustuvaan kansalliseen sosiaaliturvajärjestelmään, jonka perusteella maksetaan myös sairausetuuksia, ei kuulu henkilöstösääntöjen 72 artiklassa määrättyyn yhteiseen sairausvakuutusjärjestelmään huolimatta siitä, pidetäänkö näiden mainittujen järjestelmien mukaisesti maksettuja etuuksia toisiaan vastaavina.

8 Siinä tapauksessa, että kaikki yhteisöjen ensimmäisen tuomioistuimen tuomiota vastaan valituksessa esitetyt perusteet on hylätty, yhteisöjen ensimmäisen oikeusasteen tuomioistuimen oikeudenkäyntikuluista tekemän päätöksen lainvastaisuutta koskeva peruste on yhteisöjen tuomioistuimen perussäännön (EY) 51 artiklan toisen kohdan mukaisesti jätettävä tutkimatta.